
[bookmark: _heading=h.gjdgxs]Samsung predstavlja novi korisnički SSD, 9100 PRO
koji podržava sučelje PCIe 5.0 
27. veljače 2025.

Model 9100 PRO tvrtke Samsung Electronics najnoviji je dodatak seriji korisničkih SSD diskova. Sa svojim sučeljem PCIe® 5.0, model 9100 PRO može se pohvaliti unaprijeđenim performansama, produktivnosti za istodobno obavljanje više zadataka i širokim opsegom kompatibilnosti za prošireno korisničko iskustvo na prijenosnim računalima, igraćim konzolama i videoigrama na osobnim računalima.

Očekuje se da će 9100 PRO biti učinkovito rješenje za korisnike prijenosnih i stolnih računala koji trebaju veće pristupne brzine za paralelnu obradu podataka, posebno kad je riječ o profesionalcima koji se bave sadržajem koji generira umjetna inteligencija. Korisnici koji vole ekstremne igre također će imati koristi od visokih performansi i proširenog kapaciteta za pohranu ovog SSD-a.

· Poboljšane performanse i poboljšana energetska učinkovitost

· Podržava sučelje PCIe 5.0 koje je dvostruko brže od prethodne generacije.
· Postiže brzinu sekvencijalnog čitanja do 14 800 MB/s i brzinu pisanja do 13 400 MB/s te osigurava poboljšane performanse do 99 % u odnosu na svog prethodnika, model 990 PRO.
*Brzina sekvencijalnog čitanja modela 9100 PRO od 4 TB doseže brzinu 14 800 MB/s dok brzina sekvencijalnog čitanja modela 990 PRO od 4 TB doseže brzinu od 7450 MB/s.
· Brzine nasumičnog čitanja i pisanja također su poboljšane i mogu dosegnuti 2200 K ulaznih/izlaznih operacija u sekundi (IOPS-a), tj. 2600 K IOPS-a.
· Energetska učinkovitost veća je za 49 % u odnosu na prethodni model što je riješeno poboljšanim rješenjima upravljanja toplinom.
*Energetska učinkovitost sekvencijalnog čitanja i pisanja modela 9100 PRO od 2 TB iznosi 1822, tj. 1703 Mbs/s po vatu, dok energetska učinkovitost sekvencijalnog čitanja i pisanja modela 990 PRO od 4 TB iznosi 1221, tj. 1255 Mbs/s po vatu.

· Sprječavanje pregrijavanja, prošireni kapacitet pohrane i kompatibilnost s velikim brojem uređaja

· Modeli s memorijom od 1 TB do 4 TB imaju ugrađen hladnjak visine 8,8 mmT koji olakšava upravljanje toplinom i sprječava pregrijavanje. Osim toga, uređaj je usklađen s normom PCI-SIG® D8.[footnoteRef:0]  [0: Norma PCI-SIG D8 odnosi se na visinu hladnjaka koja iznosi 8,8 mm ili manje.] 

· Model od 8 TB s hladnjakom visine 11,25 mmT bit će dostupan kasnije tijekom godine. Model od 8 TB prvi je u ponudi iz serije Samsungovih korisničkih SSD NVMe diskova, a s obzirom na njegove velike mogućnosti očekujemo da će pomoći u boljem doživljaju raznih igara, ali i otvoriti prilike za razvoj igara iduće generacije i stvaranja sadržaja.
· Korisnici mogu instalirati model 9100 PRO na razne uređaje, od prijenosnih i stolnih računala do igraćih konzola za bolje performanse i nadogradnje kapaciteta zahvaljujući savršenoj kompatibilnosti.

· Podrška za softver Samsung Magician

· Paket alata za optimizaciju za poboljšanu funkcionalnosti svih Samsungovih SSD diskova uključujući model 9100 PRO.
· Brži postupak migracije podataka za nadogradnje SSD-a.
· Zaštita podataka, kontrola zdravlja diska i pravovremene obavijesti o nadogradnji firmvera.

Modeli 9100 PRO izdavat će se širom svijeta redom u kapacitetima od 1 TB, 2 TB, 4 TB i 8 TB. Modeli od 1 TB, 2 TB i 4 TB dostupni su za kupnju na stranici Samsung.com, a drugi trgovci počet će ih prodavati 18. ožujka, dok će model od 8 TB biti dostupan u drugoj polovici 2025. 

Za dodatne informacije, uključujući podatke o jamstvu, posjetite samsung.com/SSD ili semiconductor.samsung.com/internal-ssd/.

